钦定古今图书集成/历象汇编/乾象典/第082卷 > 闲居对雨 陈阴铿
## 钦定古今图书集成/历象汇编/乾象典/第082卷 > 闲居对雨 陈阴铿

四溟飞旦雨，三径绝来游。震位雷声发，离宫电影浮。
山云遥似带，庭叶近成舟。茅檐下乱滴，石窦引环流。
寄言一高士，如何麦不收。

又

𬞟藻降灵祇，聪明谅在斯。触石朝云起，从星夜月离。
入川奔巨壑，万顷溢澄陂。绿野含膏润，青山带濯枝。
嘉禾方合颖，秀麦已分岐。寄语纷纶学，持竿讵必知。